شه‌فه‌ق نيوز/ به‌رهه‌م ساڵح سه‌رۆك كۆمار عراقى، وه‌ سه‌ردانيگ ره‌سيه‌ هه‌ولێر پايته‌خت هه‌رێم كوردستان ئه‌را ديدار وه‌ل سه‌ركرده‌يل هه‌رێم.
وه‌گووره‌ى سه‌رچه‌وه‌يليگ ئاگادار ئه‌را شه‌فه‌ق نيوز، بڕياره‌ ساڵح له‌ى سه‌ردانه‌ ئه‌را هه‌ولێر وه‌ل سه‌ركرده‌يل هه‌رێم باس له‌ دويا روێداگه‌يل له‌ عراق بكا، بيجگه‌ پرووژه‌ى هه‌مواركردنه‌وه‌ى ده‌ستوور عراقى.
جى باسه‌، هه‌زاران خوه‌ينيشانده‌ر دژ وه‌ حكومه‌ت عراقى له‌ ناوڕاس به‌غداى پايته‌خت خوه‌ينشانداين ئه‌نجام دانه‌و ته‌حه‌داى بانگه‌وازه‌گه‌ى عادل عه‌بدولمه‌هدى سه‌رۆك وه‌زيره‌يل ئه‌كه‌ن ك داوا كرد كووتايى وه‌ خوه‌ينيشانداينه‌يل باريه‌ێد ك وه‌قسه‌ى خوه‌ى ملياره‌ها دۆلار خه‌رجى بويه‌ له‌بان ئابورى عراقى و جموجويل ژيان رووژانه‌ په‌كخستگه‌.
